וסקולר ביוג'ניקס

וסקולר ביוג’ניקס בע”מ (Vascular Biogenics Ltd), פעלה גם תחת השם VBL Therapeutics, היא חברה ביופרמצבטית ישראלית שנמצאת בשלב פיתוח קליני מתקדם הממוקדת במחקר, פיתוח ומסחור של טיפולים ראשונים מסוגם לסרטן. החברה נוסדה בשנת 2000 והיא חברה ציבורית הנסחרת בארצות הברית. צמכ"ל החברה מיום היווסדה ועד אוקטובר 2023 היה פרופ' דרור חרץ.

התרופה האונקולוגית המובילה של החברה, VB-111, היא תרופה ביולוגית ניסיונית המבוססת על טכנולוגיות ריפוי גנטי לטיפול בגידולים מוצקים אשר נמצאת במהלכו של ניסוי קליני מבוקר למטרת רישום, לטיפול בסרטן שחלות חוזר. ניסוי זה, שמכונה OVAL צפוי לגייס כ- 400 חולות בארה”ב, ישראל, אירופה ויפן. במרץ 2020 פרסמה החברה תוצאות ביניים חיוביות במחקר זה.

VBL פיתחה גם תרופות מחקר חדשניות נוספות, כולל פלטפורמת ה- VB-600 של תרופות ביולוגיות לסרטן ולמחלות דלקתיות, ותוכנית ה’לסינוקסואידים’ (Lecinoxoids) של מולקולות אנטי-דלקתיות, עם פוטנציאל לטיפול בהתויות שונות.

מניות החברה הונפקו באוקטובר 2014 בבורסת נאסד"ק, ועד לפברואר 2023 איבדו 98% מערכן, והחברה הפכה למעשה לשלד בורסאי.

באוקטובר 2023 מיזגה החברה לתוכה את חברת התרופות האמריקאית הפרטית Notable Labs, שהפכה בדרך זו לחברה ציבורית הנסחרת בנאסד"ק.

קישורים חיצוניים 

 סרטון על מנגנון התרופה VB-111
 וי.בי.אל מתחילה בניסוי המכריע: מעולם לא ראו בפאזה 2 הארכת חיים כזו, הרצאת מנכ"ל החברה פרופ' דרור חרץ, אוגוסט 2015

הערות שוליים

סרטן
תעשיית פרמצבטיקה בישראל
חברות ישראליות הנסחרות בנאסד"ק